argumentum ad hominem
Store norske leksikon,Religion og filosofi,Filosofiens fagdisipliner,Språkfilosofi
Argumentum ad hominem betyr et argument vedrørende mennesket. Det brukes om motargument der det anføres noe om motstanderens person i stedet for saken, som når for eksempel en politiker går mot et forslag idet han påpeker at motstanderen fører et umoralsk liv eller strøk på en eksamen.
Begrepet stammer fra John Lockes An Essay Concerning Human Understanding (1690). Allerede Ludvig Holberg (i en utrykt epistel) bruker uttrykket om det å trekke frem personlige forhold ved den man argumenterer mot.Argumentum ad hominem behøver ikke alltid være irrelevant eller usaklig. En advokat som ikke er i stand til å imøtegå et vitnemål direkte, kan svekke det ved å påvise at vitnet er lite troverdig, tidligere er dømt for mened eller lignende. Les mer i Store norske leksikon argument John Locke